Աւելի ուշ, Արծրուն Յովհաննիսեան դիմատետրի իր էջին վրայ գրեց թշնամիին կրած կորուստներուն մասին՝ դիտել տալով, որ Հայաստան-Ատրպէյճան սահմանին վրայ իրավիճակը հանդարտած է: Հակառակորդի շարքերուն մէջ կան մինչեւ 7 մահացած զինուորներ եւ վիրաւորներ։ Ըստ անոր՝ Հայաստանի զինուած ուժերը կը կատարեն որոնողական ու տարածքի մաքրութեան աշխատանքներ, ատրպէյճանցի մեռեալներուն թիւը տակաւին յստակ չէ, սակայն անոնցմէ մէկուն դիակը մնացած է հայկական կողմը։ Ա. Յովհաննիսեան նաեւ դիտել տուաւ, որ հայկական կողմը եւս ունեցած է կորուստներ։